recursal/SuperWikiNEXT-32B huggingface dataset:
Ο **Ροβέρτος Β΄** (γαλλ.: *Robert II de Hesbaye*, ... - 12 Ιουλίου 807) από τον Οίκο των Ροβερτιδών ήταν Φράγκος ευγενής, κόμης του Βορμς, του Ράινγκαου και του Εσμπαί περί το έτος 800. Είναι το αρχαιότερα γνωστό μέλος του Οίκου των Καπετιδών, του οποίου κλάδοι είναι οι Βαλουά, οι Βουρβώνοι και άλλοι κλάδοι, που ηγεμόνευσαν στην Πορτογαλία, Βραζιλία, Ισπανία, περιοχές της Γαλλίας, Λουξεμβούργο, Πάρμα, Δύο Σικελίες.

Πιθανή καταγωγή
---------------

Μάλλον ήταν γιος (ή εγγονός μέσου ενός Ροβέρτου) του Θουριγγβέρτου κόμη του Εσμπαί, γιού του Ροβέρτου Α΄ κόμη του Εσμπαί από τον Οίκο των Μεριβιγγείων. Αυτός ήταν γιος του Λάμμπερτ Β΄ κόμη του Εσμπαί. Η μάλλον κόρη του Λάμμπερτ Β΄, η Ρότρουντ, είχε γιο τον Πιπίνο το Βραχύ και αυτός τον Καρλομάγνο. Η σύζυγος του Λάμπερτ Β΄, η Χρότλινντ, ήταν κόρη του Θευδερίχου Γ΄ της Νευστρίας, επίσης των Μεροβιγγίων.

Ο Λάμπερτ ήταν γιος του Χρόντμπερτ Β΄ παλατινού κόμη στη Νευστρία, γιου του Λάμμπερτ Α΄, γιου του Χρόντμπερτ Α΄ επισκόπου της Τουρ, γιου του Χαριβέρτου κόμη του Εσμπαί, γιου του Χαριβέρτου Α΄ βασιλιά του Παρισιού.

Απόγονοι
--------

Είναι ο γενάρχης των Ροβερτιδών, που ταυτοποιείται ιστορικά με σιγουριά. Γιος του ήταν ο 

* Ροβέρτος Γ΄ 800-834, κόμης του Βορμς.

Αυτού εγγονός ήταν ο Ροβέρτος ο Ισχυρός, πατέρας των Εύδη Α΄ και Ροβέρτου Α΄ βασιλέων της Δυτικής Φραγκίας. Του τελευταίου εγγονός ήταν ο Ούγος Καπέτος των Φράγκων, που οι απόγονοί του, γνωστοί ως Καπετίδες, κυβέρνησαν τη Γαλλία ως το 1848 (εκτός των ετών 1792-1814, 1815 της Γαλλικής Επανάστασης και του Ναπολέοντα Α΄). Ένας κλάδος κυβέρνησε την Ισπανία από το 1700 (εκτός των ετών 1808-13, 1871-73) ως τώρα με τον Φίλιππο ΣΤ΄. Άλλοι κλάδοι κυβέρνησαν τη Ναβάρρα, Ιταλικά κράτη, κά.

Πηγές
-----

* Settipani, Christian, Les Ancêtres de Charlemagne, 2e édition revue et corrigée, éd. P & G, Prosopographia et Genealogica, 2015
* Settipani, Christian. Addenda aux "Ancêtres de Charlemagne, 1990
* Riché, Pierre, The Carolingians: a family who forged Europe


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Robert II, Count of Hesbaye  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **στρίγγλα** (αρχαία ελληνικά: στρίξ), στη μυθολογία της κλασικής αρχαιότητας, ήταν ένα ανθρωποειδές πουλί που τρεφόταν με ανθρώπινη σάρκα και αίμα. Θεωρούταν επίσης σημαντικό πλάσμα των μαγισσών.

Περιγραφή
---------

 Στριξ με θέα το Παρίσι από την κορυφή της Παναγίας των Παρισίων.
### Εξωτερική εμφάνιση

Η στρίγγλα περιγράφεται ως ένα πουλί με μεγάλο κεφάλι, διαπεραστικό βλέμμα, γκριζωπά άσπρα φτερά και γαμψά νύχια.

### Συμπεριφορά

Η στρίγγλα ήταν ένα νυχτόβιο πλάσμα όπου κρεμόταν ανάποδα σαν νυχτερίδα και ούρλιαζε, αν και εμφανισιακά θύμιζε κουκουβάγια, σύμφωνα με έναν ελληνικό μύθο (300 π.Χ).

Σε αργότερες εκδοχές του μύθου η στρίγγλα θήλαζε ανθρώπινα βρέφη όμως σύμφωνα με τους μύθους η τοποθέτηση σκόρδου στο μωρό την έδιωχνε αμέσως. Πολλές φορές οι στρίγγλες αναφέρονται και ως τα πρώτα βαμπίρ. 

Στην περίπτωση των *στριγγλών* του Οβίδιου αναφέρεται ότι απομακρύνουν ένα βρέφος και τρέφονται με το αίμα του. Ο Οβίδιος θεωρεί πως τα όντα είναι προϊόντα μαγείας ή μετμφιεσμένες μάγισσες.

Κλασικές ιστορίες αιμοδιψίας
----------------------------

### Η στριξ στην μυθολογία

Σύμφωνα με τις *Mεταμορφώσεις του* Αντωνίνου Λιβεράλις, η στριξ ήταν μεταμόρφωση της Πολυφόντης. Αυτή και οι δυο γιοί της, ο Άγριος και ο Όρειος, μετατράπηκαν σε πουλιά ως τιμωρία για τον κανιβαλισμό τους. Όμως σε αυτήν την εκδοχή η στριξ δεν είχε το χαρακτηριστικό της αιμοδιψίας. 

Η ιδέα ότι η στριξ ήταν επικίνδυνο πλάσμα εμφανίστηκε αργότερα λόγω της επιρροής από την αρχαία Ρώμη και τον Οβίδιο. Η νεοελληνική ονομασία της είναι *στρίγγλα* από το λατινικό strigula.

Παραπομπές
----------


1. ↑  Λατινικά: canities
2. 1 2  «P. Ovidius Naso, Fasti, book 6». *www.perseus.tufts.edu*. Ανακτήθηκε στις 27 Ιουνίου 2023.
3. ↑  Antoninus Liberalis, *Μεταμορφώσεων Συναγωγή* 21, translated in Celoria (1992), summarized in Oliphant (1913)
Ο **Ροβέρτος** ο λεγόμενος ***Σκάλιο*** (π. 1068 - Απρίλιος 1110) από τον Οίκο των Ωτβίλ (ιταλ.: Αλταβίλα), ήταν ο τρίτος και νεότερος γιος του Ροβέρτου *Γυισκάρδου*, δούκα της Απουλίας και της δεύτερης συζύγου του Σικελγκάιτας.

Μπορεί να υπηρέτησε τον μεγαλύτερο ετεροθαλή αδελφό του Βοημούνδο Α΄ και τον πατέρα του στις Βαλκανικές αποστολές τους 1084–1085. Ο Βοημούνδος Α΄ έγινε αργότερα πρίγκιπας της Αντιόχειας. Ο Ροβέρτος *Σκάλιο* ήταν πιστός υπηρέτης τού μεγαλύτερου αδελφού του Ρογήρου Α΄ *Μπόρσα*, τον οποίο συνόδευσε στο Παλέρμο το 1086. Ο Ρογήρος Α΄ ήταν δούκας της Απουλίας. Ο Ροβέρτος *Σκάλιο* έχει υπογράψει διάφορα έγγραφα του Ρογήρου και απεβίωσε τον Απρίλιο του 1110.

Πηγές
-----

* Loud, G A (2000). The Age of Robert Guiscard: Southern Italy and the Norman Conquest. ISBN 0-582-04529-0.
* Norwich, John Julius. The Normans in the South 1016–1130. Longmans: London, 1967.
* Rogers, Clifford J. (2010). The Oxford Encyclopedia of Medieval Warfare and Military Technology: Vol. 1. Oxford: Oxford University Press. ISBN 978-0195334036.

Αναφορές σε πηγές
-----------------

1. 1 2  Darryl Roger Lundy: (Αγγλικά) *The Peerage*.
Στη βιολογία, **τριμορφισμός** είναι η ύπαρξη σε ορισμένα φυτά και ζώα τριών διαφορετικών μορφών, ιδίως σε σχέση με τα αναπαραγωγικά όργανα.

Στα τρίμορφα φυτά υπάρχουν τρεις μορφές, οι οποίες διαφέρουν ως προς το μήκος των στημόνων και των στημόνων, ως προς το μέγεθος και το χρώμα των γυρεόκοκκων και ως προς ορισμένα άλλα χαρακτηριστικά- και, καθώς σε καθεμία από τις τρεις μορφές υπάρχουν δύο σειρές στημόνων, οι τρεις μορφές διαθέτουν συνολικά έξι σειρές στημόνων και τρία είδη στημόνων. Τα όργανα αυτά είναι τόσο αναλογικά σε μήκος μεταξύ τους ώστε οι μισοί στήμονες σε δύο από τις μορφές να βρίσκονται στο ίδιο επίπεδο με το στίγμα της τρίτης μορφής. Για να επιτευχθεί πλήρης γονιμότητα με αυτά τα φυτά, είναι απαραίτητο το στίγμα του ενός να γονιμοποιηθεί από γύρη που λαμβάνεται από στήμονες αντίστοιχου ύψους σε άλλη μορφή. Ως εκ τούτου, έξι ενώσεις είναι νόμιμες, δηλαδή πλήρως γόνιμες, και 12 είναι παράνομες ή λιγότερο ή περισσότερο άγονες. Ο Wallace έδειξε ότι τα θηλυκά ορισμένων πεταλούδων από το Αρχιπέλαγος της Μαλαισίας εμφανίζονται σε τρεις εμφανώς διακριτές μορφές χωρίς ενδιάμεσους συνδέσμους.

Στην κρυσταλλογραφία, ο τριμορφισμός αναφέρεται στην εμφάνιση ορισμένων μορφών σε ορυκτά που έχουν την ίδια χημική σύσταση, αλλά αναφέρονται σε τρία συστήματα κρυστάλλωσης.

Σημειώσεις
----------

* Κείμενο από τη *Νέα Εγκυκλοπαίδεια του Collier* (1921).
Ο **Τζόναθαν Καρουάνα** είναι Μαλτέζος ποδοσφαιριστής που αγωνίζεται στη θέση του Κεντρικού αμυντικού.

Καριέρα
-------

Ο Καρουάνα ξεκίνησε την καριέρα του από τη Χιμπέρνιανς ΦΚ και έκανε το ντεμπούτο του στη Πρέμιερ Λιγκ Μάλτι την περίοδο 2003-04. Τις πρώτες δύο περιόδους δεν είχε πολλές συμμετοχές. Το ίδιο συνέβηκε και την περίοδο 2005-06. Έτσι, τον Ιανουάριο του 2006 δόθηκε δανεικός στη Mosta, η οποία αγωνιζόταν για αποφυγή της διαβάθμθισης. Είχε 17 συμμετοχές, αλλά δυστυχώς η ομάδα του διαβαθμίστηκε. Την περίοδο 2006-07 επέστρεψε στη Χιμπέρνιανς ΦΚ. Είχε 19 συμμετοχές και κατέκτησε το πρώτο του κύπελλο με την ομάδα του. Την περίοδο 2007-08 είχε 17 συμμετοχές κερδίζοντας το δεύτερο κύπελλο με την ομάδα του. Την περίοδο αυτή είχε την πρώτη του συμμετοχή με την Εθνική Μάλτας. Την περίοδο 2008-09 κατέκτησε το μαλτέζικο πρωτάθλημα με την Χιμπέρνιανς ΦΚ έχοντας 26 συμμετοχές και τρία τέρματα. Το 2010 μετεγράφηκε στη Βαλέττα κατακτώντας δύο πρωταθλήματα και δύο Super Cup. Αποτελεί μέλος της Εθνικής Μάλτας.

Την περίοδο 2011-12 βραβεύτηκε ως ο καλύτερος αμυντικός παίχτης της σεζόν στο Μαλτέζικο πρωτάθλημα στα Net TV Replay Awards.

Τίτλοι
------

###  Χιμπέρνιανς

**Νικητές**

* 2008-09 Πρέμιερ Λιγκ Μάλτι
* 2006-07 Κύπελλο
* 2007-08 Κύπελλο

###  Βαλέττα

**Νικητές**

* 2010-11 Super Cup
* 2010-11 Πρέμιερ Λιγκ Μάλτι
* 2011-12 Super Cup
* 2011-12 Πρέμιερ Λιγκ Μάλτι

### Ατομικά

* **Βραβεία Ποδοσφαίρου Μάλτας**
	+ **Καλύτερη Άμυνα**
		- Νικητής : 2010-2011 με Βαλέττα
		- Νικητής : 2011-2012 με Βαλέττα

Πηγές
-----

1. ↑  2010-2011
2. ↑  Jonathan Caruana
3. ↑  «Jonathan Caruana season details 2010/2011». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 25 Ιουλίου 2012.
4. ↑  Jonathan Caruana season details 2008/2009
5. ↑  Football – Net TV’s Replay awards: More success for Valletta FC players[*νεκρός σύνδεσμος*]
6. ↑  Vallettafc.net Best Club Website 2011-2012

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Jonathan Caruana at MaltaFootball.com Αρχειοθετήθηκε 2009-10-30 στο Wayback Machine.
* National Football Teams
* Καρουάνα Τζόναθαν
* Jonathan Caruana
* Jonathan Caruana
* Jonathan Caruana Αρχειοθετήθηκε 2012-07-27 στο Wayback Machine.
* Jonathan Caruana
Ο **Στέφαν Σολτς-Ρογκοζίνσκι** (πολωνικά: Stefan Szolc-Rogoziński) (14 Απριλίου 1861 - 1 Δεκεμβρίου 1896) ήταν Πολωνός εξερευνητής της Αφρικής. Σχεδίαζε να δημιουργήσει μια πολωνική αποικία στο Καμερούν.

Βιογραφία
---------

Ο Ρογκοζίνσκι γεννήθηκε στο Κάλις στον Ρωσικό Διαμελισμό της Πολωνίας. Μετά από μια καριέρα στο Ρωσικό Αυτοκρατορικό Πολεμικό Ναυτικό, οργάνωσε μια αποστολή στην Αφρική με τους Κλέμενς Τόμτσεκ και Λεόπολντ Γιανικόφσκι. Η εκστρατεία του στο Καμερούν διήρκεσε από το 1882 έως το 1884. Ο Ρογκοζίνσκι έλαβε εντολή από τη βρετανική κυβέρνηση να ενεργήσει ως πράκτορας στο εσωτερικό της Αφρικής. Είχε δεχτεί εν μέρει επειδή οι σχέσεις μεταξύ του και των τοπικών ιεραπόστολων Βαπτιστών είχαν διαλυθεί λόγω της απόφασής του να πουλήσει αλκοόλ στους ντόπιους. Οι ιεραπόστολοι του είχαν δώσει το παρατσούκλι «Rogue Gin and Whisky». Ο γερμανικός Τύπος ήταν εξαιρετικά θυμωμένος με έναν Ρώσο πολίτη που προσλήφθηκε από τους Βρετανούς για να ματαιώσει τις αυτοκρατορικές τους φιλοδοξίες στο Καμερούν, και το μίσος του Ρογκοζίνσκι για τη Γερμανία ήταν γνωστό. Ο Καγκελάριος Όττο φον Μπίσμαρκ έκανε μάλιστα συγκεκριμένη αναφορά στον εξερευνητή στο Ράιχσταγκ ενώ παραπονέθηκε για τις αγγλογερμανικές σχέσεις. Η γερμανική οργή και η διπλωματική πίεση που προκλήθηκαν από την ηγεσία στη Διάσκεψη του Βερολίνου το 1885, οδήγησαν τους Βρετανούς στην απόλυση του Ρογκοζίνσκι από την υπηρεσία τους. Αρνήθηκαν να χρησιμοποιήσουν τις πολλές συνθήκες που είχε διαπραγματευτεί για να προωθήσουν αξιώσεις σε αυτό που μέχρι τώρα είχε αναγνωριστεί ως γερμανικό Κάμερουν (Kamerun). Μετά την επιστροφή του, το 1895, εντάχθηκε στη Βασιλική Γεωγραφική Εταιρεία. Το 1892-1893 οργάνωσε μια αποστολή στην Αίγυπτο.

Ίδρυσε το Εθνικό Εθνογραφικό Μουσείο στη Βαρσοβία (*Państwowe Muzeum Etnograficzne w Warszawie*) και δώρισε τη συλλογή αντικειμένων και τεχνουργημάτων του στο μουσείο.

Πέθανε το 1896 σε τροχαίο ατύχημα στο Παρίσι.

Παραπομπές
----------

1. 1 2  (Πολωνικά) *Internetowy Polski Słownik Biograficzny*. karol-stefan-rogozinski-szolc-rogozinski-wiesz.
2. 1 2  psb.26274.1.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb15323584r. Ανακτήθηκε στις 10  Οκτωβρίου 2015.
4. ↑  Będkowski, Mateusz (12 Δεκεμβρίου 2012). «Wyprawa Stefana Szolc-Rogozińskiego do Kamerunu a polskie marzenia o koloniach». *Histmag.org*. Ανακτήθηκε στις 24 Ιουλίου 2015.
5. ↑  Rudin, Harry. (1938). *Germans in the Cameroons: 1884-1914: A Case Study in Modern Imperialism.* Yale University Press. New Haven. p.46-47

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33477818
* LCCN: n86068855
* ISNI: 0000 0001 1052 2791
* GND: 1138050377
* SUDOC: 139604308
* BNF: cb15323584r (data)
* BNE: XX5168076

 |

 |
Ο **Ρόναλντ Πόουπ** (αγγλ. Ronald Pope, 1920 - 1997) ήταν Άγγλος γλύπτης και καλλιτέχνης.

Ο Πόουπ γεννήθηκε το 1920 και όταν ολοκλήρωσε τις σπουδές του μετακόμισε στο Ντερμπισάιρ για να εργαστεί ως μηχανικός. Αρχικά προσλήφθηκε από τη Ρολς Ρόις στο Ντέρμπι, η οποία εκείνη την εποχή ήταν ο μεγαλύτερος εργοδότης για την πόλη. Στην εργασία αυτή πέρασε όλη την περίοδο του Β' Παγκοσμίου Πολέμου. Εκεί απέκτησε εμπειρία σε τεχνικές συγκόλλησης μετάλλων και χαλκοκολλήσεις. Με τη λήξη του Πολέμου πήγε στο Λονδίνο όπου σπούδασε γλυπτική στη *Slade School of Fine Art* με καθηγητή τον Φ. ΜακΟυίλιαμ (F. McWilliam) και, όταν ολοκλήρωσε τις εκεί σπουδές του, γράφτηκε στο Πολυτεχνείο του Γούλγουιτς όπου σπούδασε κεραμική με καθηγητή τον Χέρμπερτ Μάθιους (Herbert Matthews).

Ο Πόουπ έζησε και εργάστηκε στο Μέλμπουρν του Ντερμπισάιρ, από την ευρύτερη περιοχή του οποίου άντλησε την έμπνευσή του. Χρησιμοποίησε υλικά όπως ξύλο, πέτρα, μέταλλο. Ορισμένες από τις δημιουργίες του μοιάζουν αυστηρές, αλλά αυτό οφείλεται στην αφηρημένη φόρμα τους, και αυτός ακριβώς ήταν ο τρόπος που ο καλλιτέχνης επέλεξε για να εκφράσει την αρμονία. Εκτός από γλυπτά, ο Πόουπ δημιούργησε επίσης πίνακες ζωγραφικής και σχέδια με κάρβουνο.

Ως καλλιτέχνης έλαβε πολλές παραγγελίες από εκκλησίες, τοπικούς φορείς, σχολεία και σχολές, αρχιτέκτονες, ιδιωτικές εταιρείες και ιδιώτες. Μερικά από αυτά τα έργα μπορεί να δει ο επισκέπτης του Χέρτφορντ, όπου στο *Castle Hall* δημιούργησε το γλυπτό "Οι πέντε επίσκοποι" (Five Bishops) και στο Σχολείο *Abingdon High School* του Ουίγκστον (Wigston).

Το Μουσείο του Ντέρμπι (Derby Museum and Art Gallery) διοργάνωσε έκθεση των γλυπτών του το 2008 με τίτλο "Ronald Pope - Sculpture from the Museums' Collection".

Παραπομπές
----------

1. ↑  sculpture.gla.ac.uk/view/person.php?id=ann\_1393199351.
2. ↑  *Mapping the Practice and Profession of Sculpture in Britain and Ireland 1851–1951*. ann\_1393199351. Ανακτήθηκε στις 9  Οκτωβρίου 2017.
3. ↑  *Artnet*. ronald-pope. Ανακτήθηκε στις 9  Οκτωβρίου 2017.
4. ↑  (Αγγλικά) *Art UK painters database*. pope-ronald-19201997. Ανακτήθηκε στις 9  Οκτωβρίου 2017.
5. ↑  Burrows, Wayne. Metro.co.uk «Ronald Pope: Sculptor». *Metro*.  Metro.co.uk. Ανακτήθηκε στις 2011-05-09.
6. ↑  «Ronald Pope's web pages». Αρχειοθετήθηκε από το πρωτότυπο στις 1 Αυγούστου 2012. Ανακτήθηκε στις 9 Μαΐου 2011.
7. ↑  *Five Bishops* sculpture on Castle Hall, Hertford's visitors attractions
8. ↑  «Wigston, Abington High School». Αρχειοθετήθηκε από το πρωτότυπο στις 13 Οκτωβρίου 2012. Ανακτήθηκε στις 9 Μαΐου 2011.
9. ↑  «Exhibitions archive 4». *Derby City Council: Museums and galleries*. Αρχειοθετήθηκε από το πρωτότυπο στις 21 Οκτωβρίου 2011. Ανακτήθηκε στις 9 Μαΐου 2011.

Εξωτερικοί σύνδεσμοι
--------------------

* Πολυμέσα σχετικά με το θέμα  Ronald Pope στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/42024

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Γλυπτική
 |

 |
Ο **Στέφαν Στεφάνοβιτς Τένκα** (*σερβικά: Стефан Стефановић Тенка*) (Πόρετς, Μάιος 1797 - Βελιγράδι, 2 Σεπτεμβρίου 1865) ήταν Σέρβος πολιτικός.

Βιογραφία
---------

Ήταν υπάλληλος στην πόλη του Πόρετς μέχρι το 1825. Πρόεδρος του συμβουλίου της επικρατείας το 1834. Το 1839 υπουργός δικαιοσύνης και παιδείας. Η Εθνοσυνέλευση που έγινε στις 22 Ιούλιος 1840 κατηγορήθηκε με μια ομάδα ευγενών ότι εργάστηκαν ενάντια στον πρίγκηπα Μιχαήλο και αναγκάστηκε να εγκαταλείψει τη Σερβία και πήγε στην Κωνσταντινούπολη. Ο νέος πρίγκιπας Αλέξανδρος Καρατζόρτζεβιτς τον διόρισε το 1842 σύμβουλο του κράτους. Το 1848 έγινε πρόεδρος του συμβουλίου της επικρατείας έως τις 6 Οκτωβρίου 1857 όπου κατηγορήθηκε για τη συμμετοχή του σε προετοιμασία συνωμοσίας εναντίον του Αλέξανδρου Καρατζόρτζεβιτς. Φυλακίστηκε όπου αναφέρεται ότι βασανίστηκε, αργότερα η ποινή του από θάνατο έγινε ισόβια και τέλος εξορίστηκε στην Τουρκία. Στη Σερβία επέστρεψε οταν άλλαξε η δυναστεία κι έπειτα έγινε επίτιμο μέλος της Σερβικής εταιρείας των Γραμμάτων, και πρόεδρος της κατά την περίοδο 10 Μαρτίου έως 22 Ιουλίου 1848.

Πηγές
-----

* Народна енциклопедија, Ст. Станојевић, Загреб, 1925 — 1929.

  



1. ↑  Ανακτήθηκε στις 17  Ιουνίου 2019.
Ο **Σταθμός Βάσης (Base Transceiver Station)**, είναι ένα από τα βασικότερα συστήματα της αρχιτεκτονικής GSM ο οποίος εκτελεί τις λειτουργίες της ασύρματης διασύνδεσης του χρήστη με το δίκτυο. Ο χρήστης μπορεί να συνδεθεί με το δίκτυο με συσκευές όπως ένα κινητό τηλέφωνο ή έναν υπολογιστή που να μπορεί να συνδεθεί σε 4G/5G ιντερνέτ. Επίσης το σταθμό βάσης μπορεί να τον ακούσουμε και ως Ραδιοσταθμό Βάσης, Σταθμό Εκπομπής- Λήψης, Cell Sites ή και radio base station.

Ο Σταθμός Βάσης (BTS) στην ασύρματη επικοινωνία
-----------------------------------------------

Πρακτικά ο Σταθμός Βάσης συνδέει το Κινητό Σταθμό (Mobile Station) με το Βασικό Σταθμό Ελέγχου (Base Station Controler). Ο Σταθμός Βάσης περιλαμβάνει τα κατάλληλα περιφερειακά (κεραίες, ενισχυτές ισχύος) και το κατάλληλο λογισμικό για να το πετύχει. Ο τρόπος που λειτουργεί είναι με τη χρήση ενός η περισσοτέρων ζεύγη συχνοτήτων, όπου η μία συχνότητα χρησιμοποιείται για την μεταφορά δεδομένων από το χρήστη στο δίκτυο (uplink) και το άλλο για την μεταφορά από το σταθμό στο χρήστη (downlink).

Ένα BTS δεν ταυτίζεται υποχρεωτικά με ένα κελί-κυψέλη αλλά μπορεί και με περισσότερα αν αντί για ομοιοκατευθυντική κεραία χρησιμοποιεί κατευθυντική. Η ισχύς των κεραιών σε ένα BTS μπορεί είναι 40W έως 500W. Το πεδίο μιας GSM κεραίας ενός σταθμού βάσης ή κινητής μονάδας, είναι παλμικό με κανάλια διάρκειας 4,616 ή 9,232 msec το καθένα, που είναι χωρισμένα σε 8 ή 16 διαστήματα-χρονοθυρίδες, διάρκειας 0.577 msec η καθεμία (8Χ0,577 ή 16Χ0,577 ). Κάθε χρήστης δεσμεύει για μια τηλεφωνική κλήση από μια χρονοθυρίδα άρα ένα κανάλι μπορεί να χρησιμοποιηθεί μέχρι και από 8 ή 16 συνδρομητές ταυτόχρονα. Οι 8 ή 16 χρονοθυρίδες που χωρίζονται σε ένα κανάλι αποκαλούνται πλαίσιο TDMA ενώ κάθε χρονοθυρίδα αντιστοιχεί σε 156 bits. Όπως βλέπουμε τα BTS χρησιμοποιούνται σχεδόν μόνο στο φυσικό στρώμα και δεν μπορούν να κάνουμε πολύπλοκες εργασίες γι' αυτό ελέγχονται από τα BSC.

Αρχιτεκτονική του Σταθμού Βάσης
-------------------------------

Τα περιφερειακά που συνήθως ένας σταθμός βάσης χρησιμοποιεί είναι τα εξής:

**Κεραία**: Μπορεί να είναι ομοιοκατευθυντική κεραία ή κατευθυντική

**Ενισχυτής Ισχύος**: Χρησιμοποιείται για να ενισχύσει το σήμα που θα μεταδοθεί από την κεραία

**Διπλέκτης (Duplexer)** : είναι ένα κύκλωμα που επιτρέπει την μετάδοση και την λήψη σημάτων από την ίδια κεραία

**Μείκτης (Compiner)**: Χρησιμοποιείται για να συνδυάσει δύο σήματα για μετάδοση αλλά και να ξεχωρίσει δύο σήματα από λήψη

**Transceiver**: είναι μια συσκευή που κάνει την μετάδοση και την λήψη ενός σήματος

Πηγές
-----

* Satoshi Maruyama, Katsuhiko Tanahashi, Takehiko Higuchi (2002). *Base Transceiver Station for W-CDMA System* (PDF). FUJITSU Sci. Tech. J. σελ. 7. CS1 maint: Πολλαπλές ονομασίες: authors list (link)
Ο **Στέφαν Στιλιάνοβιτς** (σερβικά κυριλλικά: Стефан Штиљановић‎, 1498 – 1543) ήταν ο τελευταίος επιφανής Σέρβος ευγενής της οθωμανικής περιόδου της Σερβίας και σύμφωνα με τη λαογραφία ήταν ο τελευταίος δεσπότης της Σερβίας. Κυβέρνησε μια μεγάλη περιοχή υπό το ουγγρικό στέμμα, λόγω των γνωστών επιχειρήσεών του κατά της Οθωμανικής Αυτοκρατορίας στα σύνορα. Ο Στιλιάνοβιτς τιμάται ως άγιος από τη Σερβική Ορθόδοξη Εκκλησία στις 4 Οκτωβρίου (σύμφωνα με το Ιουλιανό Ημερολόγιο) ή στις 17 Οκτωβρίου (σύμφωνα με το Γρηγοριανό Ημερολόγιο).

Ζωή
---

Ο Στιλιάνοβιτς γεννήθηκε στο Παστρόβιτσι (στο σημερινό Μαυροβούνιο). Το Παστρόβιτσι αναφερόταν το 1377 ως ένα από τα σερβικά οπστίνα (αντίστοιχο του δήμου), και το 1423 έγινε υποτελές της Βενετικής Δημοκρατίας μετά την υπογραφή συνθήκης εν μέσω της οθωμανικής επέκτασης.  Εξελέγη κνιάζ του Παστρόβιτσι  στη μονή Ρεζέβιτσι,  και έμελλε να είναι ο τελευταίος και πιο διάσημος κνιάζ.  Ο Στιλιάνοβιτς είχε στην κατοχή του επτά μύλους.  Άφησε τα υπάρχοντά του στους δικούς του για τη Σίρμια (σημερινή Σερβία) μετά από μια διαμάχη με τη Βενετική Δημοκρατία, το 1498.  Την ίδια χρονιά ίδρυσε την πόλη Μόροβιτς, όπου επρόκειτο να χτίσει και την προσωπική του κατοικία. Το 1507 προσάρτησε την πόλη Σικλός στη Μπαρανία νικώντας τον Λουδοβίκο Β' της Ουγγαρίας.

 Η μονή Πετρόβιτσα ιδρύθηκε από τον Στέφαν Στιλιάνοβιτς
Κατά τη διάρκεια του πολέμου για τη διαδοχή μεταξύ του Φερδινάνδος Α΄ της Αγίας Ρωμαϊκής Αυτοκρατορίας και του Ιωάννη Ζαπόλυα, ο Στιλιάνοβιτς πήρε το μέρος του Φερδινάνδου.  Μετά τη στέψη του Φερδινάνδου στις 3 Νοεμβρίου 1527, ο Στιλιάνοβιτς έγινε διαχειριστής του Νόβιγκραντ και της Οραχόβιτσα. Προσάρτησε επίσης τα χωριά Ντόνζι Μίχολιατς και Γκλογκόβνιτσα, περιοχές στην κομητεία Βιροβίτιτσα και την πόλη Βάλποβο, στην οποία ήταν και η κατοικία του. Διοικούσε σημαντικές πόλεις που νωρίτερα ήταν τμήματα της Αυτοκρατορίας του Γιοβάν Νενάντ. Είχε επίσης τον δικό του στολίσκο. 

Ο Στιλιάνοβιτς ήταν ο διοικητής των σλαβονικών συνόρων που πολέμησαν κατά της Οθωμανικής Αυτοκρατορίας. Το 1543 ηττήθηκε και αιχμαλωτίστηκε από τους Οθωμανούς, αλλά ο στρσγητός Μουράτ-μπεγκ του χάρισε τη ζωή λόγω του περίφημου ηρωισμού του και τον άφησε ελεύθερο. Έφυγε από τη Σλαβονία και τα τελευταία του χρόνια τα πέρασε στο Σικλός, όπου πέθανε γύρω στο 1543.

Αγιότητα
--------

Τα λείψανα του Στιλιάνοβιτς μεταφέρθηκαν στο μοναστήρι Σισάτοβατς και στη συνέχεια κατά τη διάρκεια του Β' Παγκοσμίου Πολέμου στον καθεδρικό ναό του Αγίου Μιχαήλ στο Βελιγράδι.  Ο Στιλιάνοβιτς ανακηρύχθηκε αγιος από τη Σερβική Ορθόδοξη Εκκλησία με το όνομα **Άγιος Δεσπότης Στέφαν Στιλιάνοβιτς** και η εορτή του είναι στις 17 Οκτωβρίου.

Παραπομπές
----------

1. ↑  Stanoje Stanojević, Narodna enciklopedija srpsko-hrvatsko-slovenacka, Volume 3, p. 35, Bibliografski zavod d.d. 1925
2. 1 2 3 4 5 6  Gregović
3. ↑  Rakic 1985
4. ↑  Srbi: biografije znamenitih: A-Š, p. 282: "Стефан Штиљановић"
5. ↑  Miroslav Krleža 1975, p. 290
6. ↑  Univerzitet u Novom Sadu

Εξωτερικοί σύνδεσμοι
--------------------

* Seobe Stefana Štiljanovića (στα Σερβικά)
* Φωτογραφία των λειψάνων του
Ο **Ρόνι Τζόρνταν** (*Ronny Jordan*, 29 Νοεμβρίου 1962 - 13 Ιανουαρίου 2014) ήταν Άγγλος κιθαρίστας και από τους πρωτοπόρους του κινήματος της acid jazz στα τέλη του 20ού αιώνα. Επιπρόσθετα, μπορεί να συμπεριληφθεί σε αρκετά άλλα είδη της τζαζ, όπως soul jazz, contemporary jazz, jazz funk, crossover jazz και smooth jazz.

Βιογραφία
---------

Γεννήθηκε ως *Ronald Laurence Albert Simpson* στο Λονδίνο. Άρχισε να γίνεται γνωστός με τη συμμετοχή του στο ηχογράφημα του ράπερ Guru *Jazzmatazz, Vol. 1*, το οποίο κυκλοφόρησε το 1993. Τα τραγούδια του επίσης παρουσιάστηκαν στο συλλεκτικό άλμπουμ *Stolen Moments: Red Hot + Cool* , το οποίο κυκλοφόρησε το 1994 για λογαριασμό της οργάνωσης Red Hot Organization. Από τα μουσικά θέματα του Τζόρνταν γνωστό είναι και το *So what*.

Από την κυκλοφορία του πρώτου του δίσκου το 1992, με τίτλο *Antidote*, τα κομμάτια του Τζόρνταν βρέθηκαν στους μουσικούς καταλόγους επιτυχιών του περιοδικού Billboard. Εξάλλου, έχει τιμηθεί με πολλά βραβεία, όπως το βραβείο ΜΟΒΟ (*The MOBO Best Jazz Act Award*) ,το βραβείο Γκίμπσον για τον καλύτερο κιθαρίστα της τζαζ ( *Gibson Guitar Best Jazz Guitarist Award*), ενώ το 2000 για το *A Brighter Day* ήταν υποψήφιος για ένα Βραβείο Γκράμι στην κατηγορία καλύτερο άλμπουμ της σύγχρονης τζαζ.

Δισκογραφία
-----------

* *The Antidote* (1992)
* *The Quiet Revolution* (1993)
* *Light to Dark* (1996)
* *A Brighter Day* (2000)
* *Off the Record* (2001)
* *At Last* (2003)
* *After 8* (2004)

### Άλλα

* *Bad Brothers* Remix mini-album με τον DJ Krush (1994)
* *Ronny Jordan Collection* (2002)

Παραπομπές
----------

1. 1 2  (Αγγλικά) *Internet Movie Database*. nm3133292. Ανακτήθηκε στις 14  Οκτωβρίου 2015.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13966289z. Ανακτήθηκε στις 10  Οκτωβρίου 2015.

Εξωτερικοί σύνδεσμοι
--------------------

* Obnoxious Listener's Review of A Brighter Day

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85846558
* **Europeana**: agent/base/83222
* LCCN: no98028322
* ISNI: 0000 0001 1681 6205
* GND: 13474814X
* BNF: cb13966289z (data)
* BIBSYS: 6031381
* MusicBrainz: 50b3ef68-29c1-42ec-92d5-90e0f40fdf7f
* NKC: xx0082738
* BNE: XX4936364

 |

 |
H **Σταθερή συναλλαγματική ισοτιμία**, είναι ένα είδος συναλλαγματικού καθεστώτος στο οποίο η αξίας μιας νομισματικής μονάδας είναι σταθερή ή συνδεδεμένη με μια συναλλαγματική αρχή έναντι της αξίας άλλου νομίσματος, ένα καλάθι άλλων νομισμάτων ή κάποιο άλλο μέτρο αξίας, όπως ο χρυσός. 

Υπάρχουν οφέλη και κίνδυνοι για τη χρήση ενός σταθερού συστήματος συναλλαγματικών ισοτιμιών. Μια σταθερή συναλλαγματική ισοτιμία τυπικά χρησιμοποιείται για τη σταθεροποίηση της συναλλαγματικής ισοτιμίας ενός νομίσματος, καθορίζοντας άμεσα την αξία του σε προκαθορισμένη αναλογία σε ένα διαφορετικό, πιο σταθερό ή πιο διεθνώς διαδεδομένο νόμισμα (ή σε νομίσματα) στο οποίο είναι συνδεδεμένο το νόμισμα. Με αυτόν τον τρόπο, η συναλλαγματική ισοτιμία μεταξύ του νομίσματος και της τιμής του δεν αλλάζει βάσει των συνθηκών της αγοράς, σε αντίθεση με ένα κυμαινόμενο (ευέλικτο) καθεστώς ανταλλαγής. Αυτό καθιστά το εμπόριο και τις επενδύσεις μεταξύ των δύο νομισματικών περιοχών ευκολότερο και πιο προβλέψιμο και είναι ιδιαίτερα χρήσιμο για τις μικρές οικονομίες που δανείζονται κυρίως σε ξένο νόμισμα και στις οποίες το εξωτερικό εμπόριο αποτελεί μεγάλο μέρος του ΑΕΠ.

Παραπομπές
----------
Ο **Στέφανος Κωνσταντίνος των Νεμάνια** (*σερβικά : Стефан Константин од Немањића*) από τον Οίκο των Νεμανιδών ήταν Σέρβος πρίγκιπας, γιος και διάδοχος του Στεφάνου Ούρου Β΄ *Μιλούτιν*, βασιλιά της Σερβίας (1282 - 1321). Μετά τον θάνατο τού πατέρα του και σαν νόμιμος κληρονόμος του βασίλευσε για ένα έτος, καθώς σκοτώθηκε σε εμφύλιο πόλεμο ενάντια στον αδελφό του Στέφανο Ούρο Γ΄ *Ντέτσαν(σκ)ι* (1322 - 1.331), τάφηκε στην εκκλησία του Αγίου Νικολάου στο Ζβεκάνε. Ήταν ο Στέφανος Ζ΄ στην σειρά διαδοχής των Νεμάνια και Στέφανος ΣΤ΄ στην σειρά διαδοχής του βασιλείου της Σερβίας.

Βιογραφία
---------

Γεννήθηκε γύρω στο 1282 ή 1283 και ήταν το δεύτερο παιδί του Μιλούτιν και της Ελένης Αγγελίνας, κόρης του Ιωάννη Α΄ κυβερνήτη της Θεσσαλίας. Μόλις αποσύρθηκε ο πατέρας του το 1316, ο Στέφανος Κωνσταντίνος έλαβε τον τίτλο του βασιλιά, και τιμήθηκε με τη διοίκηση της Ζέτας και ουσιαστικά κατείχε την ιδιότητά ως διαδόχου του θρόνου. Αυτό υποστηρίζεται από το πορτρέτο του στη Γκρατσάνιτσα καθώς και αναφορά του Μιλούτιν που συνδέονται με την εκκλησία του Αγίου Νικολάου στο Μπάρι.

Ωστόσο ο Μιλούτιν ποτέ δεν ανακοίνωσε επίσημο διάδοχό του και μετά τον θάνατο του το 1321 οι δύο γιοί του ήρθαν σε σύγκρουση για τον θρόνο.

Χάρη στην υποστήριξη της εκκλησίας ο Στέφανος Ούρος Γ΄ στέφθηκε το 1322 βασιλιάς της Σερβίας· ο αδελφός του δεν αναγνώρισε την διαδοχή και ξεκίνησε εμφύλιος πόλεμος. Λεπτομέρειες της σύγκρουσης δεν είναι γνωστές, αλλά είναι σίγουρο ότι στη μάχη μεταξύ τους κατά τη διάρκεια του 1323 έχασε ο Στέφανος Κωνσταντίνος από τις δυνάμεις του αδελφού του. 

Σε ορισμένα χρονικά έχει καταγραφεί η βάρβαρη εκτέλεσή του, ενώ κατά άλλες σκοτώθηκε σε μάχη. Μετά το θάνατο του Κωνσταντίνου, το σώμα του μεταφέρθηκε και τάφηκε στην εκκλησία του Αγίου Νικολάου στο Ζβεκάνε, όπου ήταν ένα από τα παλάτια των Νεμάνια.

Πηγές
-----

* κόροβιτς, Βλαντιμίρ (1997). *Историја српског народа*.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Константин Немањић  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **σταθερά του Πλανκ**, αναφερόμενη ως *h*, είναι μία φυσική σταθερά που χρησιμοποιείται για να περιγράψει το μέγεθος των κβάντων. Παίζει κεντρικό ρόλο στή θεωρία της κβαντικής μηχανικής, και πήρε την ονομασία της από τον Μαξ Πλανκ, έναν από τους θεμελιωτές της κβαντικής θεωρίας. Εμφανίστηκε για πρώτη φορά στην εργασία του Πλανκ για τη μελέτη της ακτινοβολίας του μέλανος σώματος. Στις 16 Νοεμβρίου 2018 η Γενική Διάσκεψη Μέτρων και Σταθμών, αποδέχτηκε ομόφωνα μια νέα πιο ακριβής τιμή για την σταθερά Πλανκ στο γενικότερο πλαίσιο Επαναπροσδιορισμού των βασικών μονάδων SI για το 2019. Για την νέα τιμή του Χιλιόγραμμου, η σταθερα Πλανκ ορίζεται σύμφωνα με πρότυπο ISO ως:

{\displaystyle h=6.626\ 070\ 1(50)\times 10^{-34}\ {\mbox{J}}\cdot {\mbox{s}}}
ή με ηλεκτρονιοβόλτ σαν μονάδα ενέργειας:

{\displaystyle h=4.135\ 667\ 8(75)\times 10^{-15}\ {\mbox{eV}}\cdot {\mbox{s}}.}
Η σταθερά του Πλανκ έχει μονάδα ενέργεια πολλαπλασιαζόμενη επί μονάδα χρόνου, η οποία είναι και η μονάδα της δράσης, που είναι ίδια με τη μονάδα μέτρησης της στροφορμής. Μαζί με την ταχύτητα του φωτός, είναι οι δυο θεμελιώδεις φυσικές σταθερές.

Στην κβαντομηχανική χρησιμοποιείται και η **ανηγμένη σταθερά του Πλανκ** *ħ* (h-bar), που είναι η h διαιρεμένη με το 2π.

{\displaystyle \hbar ={\frac {h}{2\pi }}=1.054\ 571\ 800(13)\times 10^{-34}\ \mathrm {J\cdot s} =6.582\ 119\ 514(40)\times 10^{-16}\ \mathrm {eV\cdot s} .}
Τα δύο ψηφία μέσα στις παρενθέσεις δηλώνουν την αβεβαιότητα μέτρησης στα τελευταία δύο ψηφία της τιμής.

Δείτε επίσης
------------

* Κυματοσωματιδιακός δυϊσμός

Παραπομπές
----------

1. ↑  «The kg is dead, long live the kg». Veritasium. 15 Νοεμβρίου 2018.
2. ↑  «Απόφαση 26ης Γενικής Διάσκεψης Μέτρων και Σταθμών» (PDF). *www.bipm.org*. Αρχειοθετήθηκε από το πρωτότυπο (PDF) στις 19 Νοεμβρίου 2018. Ανακτήθηκε στις 11 Ιανουαρίου 2019.
Ο **Τζον Μπράουερ Μίνοχ** (29 Σεπτεμβρίου 1941 - 10 Σεπτεμβρίου 1983) ήταν Αμερικανός άντρας ο οποίος, στο μέγιστο βάρος του, ήταν ο βαρύτερος άνθρωπος που καταγράφηκε ποτέ ζυγίζοντας 635 κιλά.

Πρώιμα χρόνια
-------------

Στην ηλικία των 12, ο Μίνοχ ζύγιζε 133 κιλά με εκτιμώμενο ύψος 170 εκατοστά,  και μέχρι την ηλικία των 22 είχε ύψος 185 εκατοστά και ζύγιζε 230 κιλά.  όταν έφτασε στο μέγιστο βάρος του, συχνά αναφέρεται ως «ο παχύτερος άνθρωπος στη γη».

Νοσηλεία
--------

Το βάρος του Μίνοχ συνέχισε να αυξάνεται σταθερά μέχρι και τη νοσηλεία του το Μάρτιο του 1978 σε ηλικία 36 ετών λόγω καρδιακής και αναπνευστικής ανεπάρκειας. Την ίδια χρονιά, κατέρριψε το ρεκόρ για τη μεγαλύτερη διαφορά βάρους μεταξύ ενός παντρεμένου ζευγαριού όταν παντρεύτηκε τη σύζυγό του, Τζάνετ, η οποία τότε ζύγιζε 408 κιλά). Με τη σύζυγό του απέκτησαν δύο παιδιά. Διαγνώστηκε με μαζικό γενικευμένο οίδημα, μια κατάσταση στην οποία το σώμα κατακρατεί πλεονάζον εξωκυτταρικό υγρό. Κατά την εισαγωγή του στο νοσοκομείο, εκτιμήθηκε από τον ενδοκρινολόγο Ρόμπερτ Σβαρτς ότι πάνω από 408 κιλά της συνολικής μάζας του σώματος του βρισκόταν σε υγρή μορφή.

Η διακομιδή του Μίνοχ ήταν εξαιρετικά δύσκολη. Χρειάστηκαν πάνω από δώδεκα πυροσβέστες και διασώστες καθώς και ένα ειδικά τροποποιημένο φορείο προκειμένου να μεταφερθεί στο Ιατρικό Κέντρο του Πανεπιστημίου της Ουάσιγκτον στο Σιάτλ. Εκεί, τοποθετήθηκε σε δύο κρεβάτια ενωμένα, ενώ χρειάστηκαν 13 άτομα για να τον μετακινήσουν για μία απλή αλλαγή σεντονιών.

Θάνατος
-------

Ο Μίνοχ πήρε εξιτήριο από το νοσοκομείο μετά από 16 μήνες με αυστηρή δίαιτα 1200 χιλιοθερμίδων ανά ημέρα. Ζύγιζε 216 κιλά, έχοντας χάσει περίπου 419 κιλά, η δεύτερη μεγαλύτερη απώλεια ανθρώπινου βάρους που έχει καταγραφεί ποτέ.  Ωστόσο, επανήλθε στο νοσοκομείο λίγο περισσότερο από ένα χρόνο αργότερα, τον Οκτώβριο του 1981, αφού το βάρος του αυξήθηκε σε 432 κιλά. Με την υποκείμενη κατάσταση του οιδήματος να είναι ανίατη και δύσκολη στη θεραπεία, αποφασίστηκε να διακόψει τη θεραπεία και πέθανε 23 μήνες αργότερα στις 10 Σεπτεμβρίου 1983, σε ηλικία 41 ετών. Τη στιγμή του θανάτου του, ζύγιζε 362 κιλά, έχοντας δείκτη μάζας σώματος 105,3.

Δείτε επίσης
------------

* Παχυσαρκία

Παραπομπές
----------

1. ↑  «5 heaviest people in the history». *BlindLoop*. Αρχειοθετήθηκε από το πρωτότυπο στις 27 Νοεμβρίου 2009. Ανακτήθηκε στις 6 Μαρτίου 2015.
2. 1 2 3 4  «Human Body/Extreme Bodies/Heaviest Man». Guinness World Records. Αρχειοθετήθηκε από το πρωτότυπο στις 3 Σεπτεμβρίου 2006. Ανακτήθηκε στις 28 Οκτωβρίου 2008.
3. ↑  «Human Body/Extreme Bodies/Greatest Weight Loss». Guinness World Records. Αρχειοθετήθηκε από το πρωτότυπο στις 1 Σεπτεμβρίου 2006. Ανακτήθηκε στις 28 Οκτωβρίου 2008.
4. ↑  "Human Body/Extreme Bodies/Heaviest Man". Guinness World Records. Archived from the original on 2006-09-03. Ανακτήθηκε 2008-10-28.
Ο **Σταμάτης Κουμανιώτης** ήταν Έλληνας οπλαρχηγός και ήρωας της Ελληνικής Επανάστασης.

Βιογραφία
---------

Γεννήθηκε στο ορεινό χωριό Κούμανι της Αχαΐας. Το πραγματικό επώνυμο της οικογένειας ήταν *Χρυσανθακόπουλος* αλλά μαζί με τα άλλα τέσσερα αδέλφια του, όπου ήταν και αυτοί οπλαρχηγοί, υιοθέτησαν το *Κουμανιώτης* λόγω του τόπου καταγωγής τους και με το οποίο αναφέρονταν και έγιναν ευρέως γνωστοί.

Πριν ακόμη την Επανάσταση του ’21, ήταν καπετάναιος και υπηρέτησε στα Αγγλικά Τάγματα των Επτανήσων σαν αξιωματικός, όπου έλαβε αρκετές στρατιωτικές γνώσεις. 

Μυήθηκε στην Φιλική Εταιρεία από τον Μητροπολίτη Παλαιών Πατρών Γερμανό. 

Με την κήρυξη της Επανάστασης επέστρεψε στον Μωριά και μαζί με τα αδέλφια του συμμετείχαν με δικά τους στρατιωτικά σώματα, καθώς και σημαία. Κατά την πολιορκία της Πάτρας τον Μάρτη του 1821, ο Σταμάτης πολέμησε με τόλμη αλλά δυστυχώς χτυπήθηκε πισώπλατα -μάλλον από απροσεξία συμπολεμιστή του- και πέθανε.

Υστεροφημία
-----------

Διακρίθηκε ιδιαίτερα για το θάρρος και τις πολεμικές του ικανότητες. Αναφέρεται στον κατάλογο των πεσόντων εκ της Επαρχίας Πατρών της Μονής Ομπλού και Αγίου Κωνσταντίνου. Στην Πάτρα έχει δοθεί το όνομα του σε οδό, σχετικά κοντά στο κέντρο της πόλης, η οποία διατρέχει τις περιοχές των Υψηλών Αλωνίων, της Αγίας Βαρβάρας και του Σκαγιοπουλείου.

Πηγές
-----

* Κώστας Ν. Τριανταφύλλου, *Ιστορικόν λεξικόν των Πατρών*, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κουμανιώται.

* Φώτιος Χρυσανθόπουλος (Φωτάκος), επιμ. (1888). *Βίοι Πελοποννησίων ανδρών και των εξώθεν εις την Πελοπόννησον ελθόντων κληρικών, στρατιωτικών και πολιτικών των αγωνισαμένων τον αγώνα της επαναστάσεως*. Αθήνα: Σταύρος Ανδρόπουλος, Τυπογραφείο Π. Δ. Σακελλαρίου.
Συντεταγμένες: 55°43′56.6″N 37°34′34.7″E﻿ / ﻿55.732389°N 37.576306°E﻿ / 55.732389; 37.576306

Η **Σχολή μαθημάτων Γκεριέ** στη Μόσχα ήταν πανεπιστήμιο για γυναίκες μεταξύ 1872 και 1918. Ήταν ένα από τα μεγαλύτερα και πιο εξέχοντα ιδρύματα τριτοβάθμιας εκπαίδευσης για γυναίκες στην Αυτοκρατορική Ρωσία, δεύτερο μόνο μετά τη Σχολή μαθημάτων Μπεστούζεφ.

Ιστορία
-------

Όπως και τα αντίστοιχα της Αγίας Πετρούπολης, τα μαθήματα Γκέριε ιδρύθηκαν για να εμποδίσουν τις Ρωσίδες γυναίκες να σπουδάσουν στο εξωτερικό, κάτι που έκαναν από τότε που τα πανεπιστήμια έκλεισαν για τις γυναίκες στη Ρωσία το 1863. Παρείχαν εκπαίδευση σε πανεπιστημιακό επίπεδο, αλλά σε αντίθεση με τα μαθήματα για τους άνδρες, δεν τους επετράπη να εκδώσουν επίσημο πτυχίο, ούτε τους δόθηκε κυβερνητική χρηματοδότηση. Έκλεισαν το 1888 αλλά άνοιξαν ξανά το 1900. Το 1911, οι γυναίκες έγιναν τελικά δεκτές στα ρωσικά πανεπιστήμια και έτσι τα γυναικεία πανεπιστήμια ενσωματώθηκαν στα κανονικά πανεπιστήμια, στην περίπτωση των μαθημάτων Γκέριε στο Πανεπιστήμιο της Μόσχας.

Δείτε επίσης
------------

* Κρατικό Παιδαγωγικό Πανεπιστήμιο της Μόσχας

Παραπομπές
----------

1. ↑  Rochelle Goldberg Ruthchild. *Equality and Revolution: Women's Rights in the Russian Empire, 1905-1917*. University of Pittsburgh Press, 2010. (ISBN 978-0-8229-6066-9). Page 56.
Η **Ρενάτα Τομάνοβα** (*λατινικό αλφάβητο : Renáta Tomanová*), γεννημένη στις 9 Δεκεμβρίου 1954, είναι Τσεχοσλοβάκα, σήμερα Τσέχα, πρώην αθλήτρια της αντισφαίρισης. 

Το 1975, μαζί με τη Μαρτίνα Ναβρατίλοβα, εκπροσώπησαν την Τσεχοσλοβακία στο Φεντ καπ όπου κέρδισαν το κύπελλο νικώντας στον τελικό την Αυστραλία 3-0. Μεταξύ 1975 και 1981 έπαιξε σε 18 αγώνες για την ομάδα της Τσεχοσλοβακίας με ρεκόρ με απώλειες 20-7. 

Τον Μάιο του 1975 κέρδισε τον τίτλο του απλού στο πρωτάθλημα της Δυτικής Γερμανίας στο Αμβούργο. Το 1976 έφτασε στο τελικό τόσο στο Γαλλικού όπεν όσο και στο Αυτραλιανό όπεν. Έχασε στο γαλλικό όπεν από την Σου Μπάρκερ με 6-2, 0-6, 6-2 και στο όπεν Αυστραλίας από την Evonne Goolagong Cawley με 6-2, 6-2. Η Τομάνοβα έφτασε επίσης στον τελικό του διπλού γυναικών στο Αυστραλιανό με συμπαίκτρια την Λέσλι Τέρνερ Μπάουρι όπου έχασαν από τις Εβόν Γκουλαγκόνγκ Κόουλι & Έλεν Γκουρλέι Κόουλι.

Τον Μάιο του 1977 έφτασε στον τελικό του Ιταλικού ανοιχτού πρωταθλήματος. Το 1978 η Τομάνοβα με συμπαίκτρια την Μπέτσι Νάγκελσεν κέρδισαν το διπλό του Αυστραλιανού όπεν νικώντας τις Ναόκο Σάτο & Παμ Γουίτκρος με 7-5, 6-2. Κέρδισε το Ρολάν Γκαρός το 1978 στο διπλό μεικτό με συμπαίκτη τον Πάβελ Σλόζιλ όταν οι αντίπαλοί τους αποχώρησαν μετά το πρώτο σετ.

Στο πρωτάθλημα του Γουίμπλεντον έφτασε στον τρίτο γύρο στο απλό πέντε φορές και μία φορά στο διπλό. Το 1979 έφτασε στον προημιτελικό των μικτών διπλών με συμπαίκτη τον Τζομ Μαρκς..
Προπονήτριά της ήταν η Βέρα Σούκοβα.

Το 2011 έλαβε βραβείο από τη Γερμανική Ομοσπονδία Τένις (DTB) για τα επιτεύγματά της κατά τη διάρκεια της σεζόν του 2010.

Παραπομπές
----------

1. ↑  *WTA website*.
2. ↑  «Fed Cup – 1975 World Group final». *www.fedcup.com*. ITF. Αρχειοθετήθηκε από το πρωτότυπο στις 5 Απριλίου 2016. Ανακτήθηκε στις 25 Σεπτεμβρίου 2017.
3. ↑  John Barrett, επιμ. (1977). *World of Tennis 1977 : a BP yearbook*. London: Macdonald and Janes. σελίδες 34,38,114. ISBN 9780354090117.
4. ↑  «Edmonson, Goolagong Win Aussie Tennis Open». *Observer-Reporter* (Google news). Jan 5, 1976. .
5. ↑  John Barrett, επιμ. (1978). *World of Tennis 1978 : a BP yearbook*. London: Macdonald and Janes. σελίδες 146–147. ISBN 9780354090391.
6. ↑  John Barrett, επιμ. (1979). *World of Tennis 1979 : a BP yearbook*. London: Macdonald and Jane's. σελ. 75. ISBN 978-0354090681.
7. ↑  «Wimbledon players archive – Renata Tomanova-Roth (Tomanova)». *www.wimbledon.com*. AELTC.
8. ↑  John Barrett, επιμ. (1980). *World of Tennis 1980 : a BP yearbook*. London: Queen Anne Press. σελ. 347. ISBN 9780362020120. OCLC 237184610.
9. ↑  «DTB-Preis unterm Christbaum». *www.merkur-online.de* (στα Γερμανικά). 3 Ιανουαρίου 2011.
Ο Σαμίρ με μια χορεύτρια στη Eurovision 2008 στο Βελιγράδι.
Ο **Σαμίρ Τζαβατζαντέχ** (Αζερμπαϊτζάν: Samir Cavadzadə pron. [Sɑmiɾ dʒɑvɑdzɑdæ], γεννημένος στις 16 Απριλίου 1980, Μπακού, Αζερμπαϊτζάν) είναι τραγουδιστής ποπ του Αζερμπαϊτζάν. Επιλέχθηκε ως εκπρόσωπος του Αζερμπαϊτζάν, μαζί με τον Ελνούρ Χουσέινοφ, για να εμφανιστεί στο Διαγωνισμό Τραγουδιού της Eurovision 2008.

Ο Σαμίρ Τζαβατζαντέχ αποφοίτησε από το πανεπιστήμιο με πτυχίο το 2002. Το 2003 ολοκλήρωσε πενταετή μαθήματα μουσικής με ειδίκευση στο mugham. Αφού υπηρετούσε στο στρατό για ένα χρόνο, έγινε μέλος της ποπ μπάντας Sheron για τα επόμενα τρία χρόνια και τελικά άρχισε να ασχολείται με σόλο καριέρα.

Αρχικά, ο Σαμίρ δεν κατονομάστηκε μεταξύ εκείνων που συναγωνίστηκαν για να αντιπροσωπεύσουν το Αζερμπαϊτζάν στην Eurovision. Στις 2 Φεβρουαρίου 2008, η κριτική επιτροπή επέλεξε τον Ελνούρ Χουσέινοφ για δύο άλλους υποψηφίους (Aynur Isgandarli και το ροκ συγκρότημα Unformal) και αποκάλυψε ότι το νικητήριο τραγούδι "Day After Day¨" θα έπαιζε ως ντουέτο από τους Χουσέινοφ και Τζαβατζαντέχ. Σε μια συνέντευξη που ακολούθησε την απόφαση, ένας από τους συντονιστές του διαγωνισμού (και ο συντάκτης των στίχων του "Day After Day"), Zahra Badalbeyli δήλωσε ότι δεν ήταν αντίθετο στους κανόνες του διαγωνισμού για τον Elnur Hüseynov να προσκαλέσει έναν άλλο ή περισσότερους καλλιτέχνες να τραγουδήσουν μαζί του, και ότι ήταν η αμοιβαία συμφωνία του και του Τζαβατζαντέχ να εκτελεί το "Day After Day" σε ντουέτο.

Τον Ιούλιο του 2012, ο Σαμίρ ανακοίνωσε τα σχέδιά του να παντρευτεί.

Παραπομπές
----------

1. ↑  (Αγγλικά) *Discogs*. 1126824. Ανακτήθηκε στις 9  Οκτωβρίου 2017.
2. ↑  Elnur Huseynov and Samir Javadzadeh: We Want People to Trust in God
3. ↑  Azerbaijani Contestants for Eurovision-2008 to Train in Ukraine. 19 January 2008
4. ↑  Elnur Hüseynov to Represent Azerbaijan at Eurovision. 2 February 2008
5. ↑  Zahra Badalbeyli: Elnur and Samir Likely to Perform in Belgrade as a Duet. 6 February 2008
6. ↑  Kamala Aliyeva. Samir Javadzadeh to Get Married. *Day.az*. 29 July 2012.

Δείτε επίσης
------------

* Συμμετοχή του Αζερμπαϊτζάν στη Eurovision

Εξωτερικοί σύνδεσμοι
--------------------

* Πολυμέσα σχετικά με το θέμα  Samir Javadzadeh στο Wikimedia Commons

  


|  |  |  |
| --- | --- | --- |
| ΠροκάτοχοςΝτεμπούτο | **Συμμετοχή του Αζερμπαϊτζάν στη Eurovision**2008μαζί με τον Ελνούρ | ΔιάδοχοςΑϊσέλ & Άραςμε το *Always* |
|

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/21527
* MusicBrainz: 719d3b76-b076-41e1-a645-c87c8fdd10a9

 |

 |
Ο **Στέφαν Κωνσταντίνοβιτς Ιζμπίνσκι** (*ουκρανικά: Ізбінський Стефан Костянтинович‎*, 17 Ιουλίου 1884, Κίεβο - 28 Απριλίου 1912, Κίεβο) ήταν ένας από τους πρώτους σκακιστές του Κιέβου που συμμετείχε σε πανρωσικά σκακιστικά τουρνουά. Σπούδασε στο Πανεπιστήμιο του Κιέβου.

Βιογραφικά Στοιχεία
-------------------

Έκανε το ντεμπούτο του στο III Πανρωσικό τουρνουά σκακιού στο Κίεβο. Το αποτέλεσμα της απόδοσης (9-10η θέση) θα μπορούσε να ήταν πολύ καλύτερο, δεδομένων των ισοπαλιών στους αγώνες με τους ηγέτες της διοργάνωσης - πρωταθλητές Μιχαήλ Τσιγκόριν και Τζόζεφ Μπέρνσταϊν, νίκη επί του Βλαντιμίρ Γιούρεβιτς, ο οποίος κατέλαβε την τρίτη θέση.

Επανέλαβε το αποτέλεσμα (8-10 θέση) στο τέταρτο ρωσικό πρωτάθλημα (1905-1906), εκτός από το ότι νίκησε τον Τσιγκόριν (ήταν εξαιρετικά ανεπιτυχής). Πήρε τη δέκατη τρίτη θέση στο *Πρώτο Πανρωσικό Τουρνουά Σκακιού* (Αγία Πετρούπολη, 1909), αλλά το παιχνίδι του με τον Γκριγκόρι Γκέλμπακ σημειώθηκε από τον νικητή του τουρνουά, τον μελλοντικό παγκόσμιο πρωταθλητή Αλεξάντρ Αλιέχιν. Στο *τουρνουά της Νότιας Ρωσίας* στην Οδησσό (1910), που μπορεί να θεωρηθεί ως το πρώτο πρωτάθλημα της Ουκρανίας, μοιράστηκε την τρίτη θέση με τον Πάβελ Λιτζ από την Οδησσό και το επόμενο τουρνουά στο Κίεβο (1911) έφερε στον Ισμπίνσκι την πρώτη θέση με ισοβαθμία. αλλά ο Έφιμ Μπογκολιούμποφ τον κέρδισε στον επιπλέον αγώνα (+0 –2 = 0). Την ίδια χρονιά στο *Πανρωσικό τουρνουά των ισχυρότερων παικτών* πήρε την τρίτη θέση.

Στο βιβλίο *του Δημιουργικότητα Ουκρανών Σκακιστών, ο* Έφιμ Λαζάρεφ αποκαλεί τον Ισμπίνσκι έναν από τους πιο ταλαντούχους σκακιστές στο Κίεβο στις αρχές του 20ού αιώνα. Προσθέτει ότι η ζωή του κόπηκε απότομα από την άνοδο του αθλητισμού και της δημιουργικής επιτυχίας.

Παραπομπές
----------

1. ↑  «Scacci Tornei 1900-49, 1903 Kiew».
2. ↑  «Short Matches of the 20th Century». *web.archive.org*. 28 Σεπτεμβρίου 2007. Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 19 Μαρτίου 2022.
Ο Τζον Μπουλ σε αφίσα στρατολόγησης του Α'Παγκοσμίου Πολέμου
Το όνομα **Τζον Μπουλ** ή *Τζων Μπουλ* εκ του αγγλικού John Bull (=Τζον ο ταύρος)) αποτελεί παρώνυμο με το οποίο χαρακτηρίζεται χιουμοριστικά συλλήβδην όλος ο αγγλικός λαός με τη γενική έννοια του δυσκίνητου και ισχυρογνώμονα. Είναι το αντίστοιχο με τον "Θείο Σαμ" (Uncle Sam) για τις ΗΠΑ, τον Ζακ Μπονόμ (Jacques Bonhomme) για τη Γαλλία, τον Μεμέτη (Mehmet) για την Τουρκία κ.λπ.

Ως προσωποποίηση του αγγλικού λαού ο Τζον Μπουλ εικονίζεται ως παχύσαρκος άνδρας με παραγναθίδες (φαβορίτες) με ημίψηλο καπέλο και ιδιόρρυθμη αγγλική αμφίεση, ενίοτε και με πούρο. Το παρωνύμιο αυτό δημιουργήθηκε από λίβελο του δόκτορα John Arbuthnot, γιατρού της Βασίλισσας Άννας, που στρέφονταν κατά του Δούκα του Μάλμπορο με τον τίτλο: "*Η ατέλειωτη δίκη*" ή "*Ιστορία του Τζον Μπουλ*" το 1712.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 260969575
* LCCN: sh2002010715
* GND: 1024142663

 |

 |
Το **Σαμάρ** (*Άιλα Σαμάρ, Πούλο Σαμάρ*) είναι ένα νησί στο σύμπλεγμα νησιών των Βισάγιας, στις κεντρικές Φιλιππίνες. Το νησί είναι χωρισμένο σε τρεις Περιφέρειες: Το Σαμάρ (Περιφέρεια),το Βόρειο Σαμαρ, και το Ανατολικό Σαμάρ. Αυτές οι τρεις περιοχές, μαζί με τις περιφέρειες των γειτονικών νησιών Λέυτε και Μπιλιράν αποτελούν την περιοχή του Ανατολικού Βισάγιας .

Το Σαμάρ είναι το ανατολικότερο νησί των Βισάγιας. Το νησί διαχωρίζεται από το γειτονικό Λέυτε από τον Πορθμός του Σαν Χουανίκο, του οποίου το στενότερο σημείο απέχει 2 χιλιόμετρα.Αυτός ο Πορθμός διασχίζεται μέσω της Γέφυρας του Σαν Χουανίκο.Το Σαμάρ βρίσκεται ανατολικά της Χερσονήσου του Μπίκολ στο Λουσόν, που είναι το μεγαλύτερο νησί της χώρας. Ο Πορθμός του Σαν Μπερναντίνο χωρίζει αυτές τις δυο περιοχές. Στα νότια του Σαμάρ βρίσκεται ο Κόλπος του Λέυτε, όπου διεξήχθη η Μάχη του κόλπου του Λέυτε, μια από τις καθοριστικές ναυμαχίες στον δεύτερο παγκόσμιο πόλεμο. Ο κόλπος εκτείνεται ως τη θάλασσα των Φιλιππίνων.

  

παραλία του Παναπουκάν

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 237435497
* GND: 4434917-8

 |

 |

Συντεταγμένες: 12°03′N 125°07′E﻿ / ﻿12.050°N 125.117°E﻿ / 12.050; 125.117
Ο **Σαντιάγκο Ραούλ Λάνγκε** (γενν. 22 Σεπτεμβρίου 1961) είναι Αργεντινός αθλητής της ιστιοπλοΐας και ναυπηγός. Κέρδισε το χρυσό μετάλλιο στην κατηγορία Νάκρα 17 στους Ολυμπιακούς Αγώνες 2016, μαζί με τη συναθλήτρια του, Σεσίλια Καρράνζα Σαρόλι. Στους Ολυμπιακούς Αγώνες 2004 και 2008 κατέκτησε δύο χάλκινα μετάλλια στην κατηγορία Τορνάδο, μαζί με τον Κάρλος Εσπινιόλα.

Ο Λάνγκε έχει συμμετάσχει σε 6 Θερινούς Ολυμπιακούς Αγώνες εκπροσωπώντας την Αργεντινή (το 1988, 1996, 2000, 2004, 2008 και 2016).

Παραπομπές
----------

1. ↑  «Santiago Lange Bio, Stats, and Results». *Olympics at Sports-Reference.com* (στα Αγγλικά). Αρχειοθετήθηκε από το πρωτότυπο στις 19 Μαΐου 2011. Ανακτήθηκε στις 26 Δεκεμβρίου 2018.
Ο σταθμός **Lincolnshire Poacher** (αγγλ. *ο λαθροκυνηγός του Λινκολνσάιρ*) είναι ένας μυστηριώδης ραδιοφωνικός σταθμός που εκπέμπει στα βραχέα κύματα. Το σήμα του είναι πολύ ισχυρό και στις μεταδόσεις του απαγγέλλονται συνέχεια αριθμοί. Είναι ένας γνωστός σταθμός αριθμών. 
Ονομάζεται έτσι, επειδή έχει για χαρακτηριστικό σήμα αναγνώρισης την μελωδία του ομώνυμου σκωτσέζικου παραδοσιακού εμβατηρίου, *Lincolnshire Poacher*.
Πιστεύεται ότι ο σταθμός ανήκει μάλλον στην βρετανική μυστική υπηρεσία MI6 και προέρχεται από το νησί της Κύπρου, και πιθανότατα, από μια από τις διάφορες κεραίες που βρίσκονται στη βάση Ακρωτηρίου.

Το πρόγραμμα του σταθμού αποτελείται από μια συνεχή απαγγελία διάφορων αριθμών. Οι αριθμοί απαγγέλλονται από μια συνθετική φωνή εκφωνήτριας με αγγλική προφορά και σχηματίζουν ομάδες πέντε αριθμών, π.χ. "3-9-7-1-5", κ.λπ. Κάθε ομάδα επαναλαμβάνεται μια φορά, και μετά ακολουθεί η επόμενη ομάδα. Αξιοσημείωτο είναι, ότι στον τελικό αριθμό κάθε ομάδας η φωνή είναι ανυψωμένη. Ακούστε εδώ το ηχογραφημένο απόσπασμα μιας εκπομπής. 

Ένας παρόμοιος σταθμός με το ίδιο σχήμα και την ίδια μελωδία υπάρχει και στην Ασία. Λέγεται Cherry Ripe και πιστεύεται ότι ο ραδιοφωνικός σταθμός βρίσκεται στο Γκουάμ.

Ωράριο εκπομπής
---------------

Το παρόν ωράριο αντιστοιχεί στις εκπομπές που γίνανε τον Ιανουάριο του 2006. Οι ώρες που αναφέρονται είναι UTC, οι συχνότητες είναι στα MHz.

| Δευτέρα | Τρίτη | Τετάρτη | Πέμπτη | Παρασκευή | Σάββατο | Κυριακή |
| --- | --- | --- | --- | --- | --- | --- |
| **12:00** | 14,48715,68216,084 | 14,48715,68216,084 | 14,48715,68216,084 | 14,48715,68216,084 | 14,48715,68216,084 | 14,48715,68216,084 | 14,487 15,682 16,084 |
| **13:00** | 14,48715,68216,084 | 14,48715,68216,084 | 14,48715,68216,084 | 14,48715,68216,084 | 14,48715,68216,084 | 14,48715,68216,084 | 14,48715,68216,084 |
| **14:00** | 10,42612,60314,487 | 12,60314,48716,314 | 14,48715,68216,084 | 14,48715,68216,084 | 14,48715,68216,084 | 10,42611,54514,487 | 11,54514,48715,682 |
| **15:00** | 11,54513,37515,682 | 07,75508,46410,426 | 11,54514,48716,084 | 11,54512,60313,375 | 11,54512,60313,375 | 11,54512,60313,375 | 11,54512,60313,375 |
| **16:00** | 11,54512,60313,375 | 11,54513,37515,682 | 06,48507,75510,425 | 08,46412,60314,487 | 11,54512,60313,375 | 11,54512,60313,375 | 08,46410,42611,545 |
| **20:00** | 11,545   |   |   |   |   |   |   |

Παραπομπές
----------

1. ↑  «Πιθανώς η βάση του σταθμού *Lincolnshire Poacher*». Αρχειοθετήθηκε από το πρωτότυπο στις 18 Μαΐου 2000. Ανακτήθηκε στις 14 Νοεμβρίου 2007.
2. ↑  Το ηχογραφημένο απόσπασμα μιας εκπομπής του *Lincolnshire Poacher*
3. ↑  Ο σταθμός αριθμών *Cherry Ripe*
4. ↑  «Ωράριο εκπομπής του σταθμού *Lincolnshire Poacher*». Αρχειοθετήθηκε από το πρωτότυπο στις 2 Φεβρουαρίου 2019. Ανακτήθηκε στις 14 Νοεμβρίου 2007.

Εξωτερικοί σύνδεσμοι
--------------------

* The Lincolnshire Poacher station profile on SpyNumbers
* The Lincolnshire poacher
* BBC Radio documentary